དེ་རྗེས་ལི་ཁེ་ཆང་བཀོད་འདོམས་གྲུ་གཟིངས་སུ་འཛེགས་ནས་སླར་ཡང་འགྲུལ་སྐྱེལ་གྲུ་གཟིངས་མགོ་རྟིང་ལོག་ཡུལ་གྱི་ཆུ་ངོས་སུ་ཕེབས་པ་དང་།ལྷན་དུ་ཕེབས་པའི་ཚན་པ་དང་།ས་གནས།བཅིངས་འགྲོལ་དམགདྲག་ཆས་ཉེན་རྟོག་དཔུང་སྡེ་བཅས་ཀྱི་འགན་འཁུར་བས་མིག་སྔར་རྒྱལ་ཡོངས་ཀྱི་ཆུར་འཛུལ་བ་ཆེས་ཕུལ་བྱུང་དང་།ཉམས་མྱོང་ཕུན་སུམ་ཚོགས་ཤོས་ཡོད་པའི་སྐྱོབ་རོགས་རིགས་གཅིག་མཁས་ཅན།ཁོར་ཡུག་ལ་འཚམ་ཤོས་ཀྱི་སྒྲིག་ཆས་ཡག་ཤོས་བཅས་ཚང་མ་འདི་གར་བཀོད་སྒྲིག་བྱས་ནས་སྐྱོབ་རོགས་བྱེད་བཞིན་ཡོད་ཅེས་སྙན་སེང་ཞུས་པ་རེད།ལི་ཁེ་ཆང་གིས་ད་ལྟ་གནམ་གཤིས་ཞན་པ་དང་རྦ་རླབས་ཆེ་བས་སྐྱོབ་རོགས་ཀྱི་དཀའ་ཚེགས་ཆེ་རུ་ཕྱིན་ཡོད་ཅེས་དང་།ཁོང་གིས་ས་གནས་འགན་འཁུར་བློ་མཐུན་ལ་སྐྱོབ་རོགས་བྱེད་མཁན་མི་སྣར་ངེས་པར་དུ་འཚོ་བཅུད་ཆེ་བའི་ཟ་རིགས་མཁོ་འདོན་དང་མཁོ་སྒྲུབ་འགན་ལེན་ལེགས་པར་བྱས་ནས་ཁོང་ཚོའི་གཟུགས་གཞི་སླར་གསོ་མགྱོགས་པོ་ཡོང་བ་བྱས་ནས་སྐྱོབ་རོགས་ལས་དོན་ནང་ཞུགས་ཐུབ་པ་བྱེད་དགོས་ཞེས་བཀའ་མངགས་གནང་བ་རེད།